David Serwadda

David M. Serwadda musawo Munnayuganda, munoonyereza ku by'obujjanjabi, eby'ensoma, omukugu mu by'obulamu era omuddukanya w'eby'obujjanjabi . Mu kiseera kino ye Pulofeesa w’ebyobulamu eby'olukale mu Makerere University School of Public Health, erimu ku bbanguliro lya Makerere University College of Health Sciences, ebbanguliro ly'abasawo erya Makerere University, yunivasite esinga obukadde mu Uganda. Serwadda era mmemba eyatandikawo ekibiina kya Accordia Global Health Foundation ekya Academic Alliance . https://web.archive.org/web/20141226184404/http://www.accordiafoundation.org/what-we-do/infectious-diseases-institute-uganda/ugandan-academic-alliance/index.html

 Obuto bwe n’obuyigirize 
Yazaalibwa mu Kampala, ekibuga ekikulu ekya Uganda. Serwadda yasomera ku Namilyango College, essomero ery’ettutumu, http://www.monitor.co.ug/artsculture/Reviews/691232-1371714-12071cmz/index.html ery’abalenzi bonna erya siniya, erisangibwa mu Disitulikiti y’e Mukono, okuva mu 1972 okutuuka mu 1977. Mu 1978, yayingira Makerere University School of Medicine, gye yafunira Diguli mu busawo n'okulongoosa eya Bachelor of Medicine ne Bachelor of Surgery, n’atikkirwa mu 1983. Yagenda mu maaso n’afuna diguli ey'okubiri mu by’obusawo, ng’akuguse mu by’obusawo bw’omunda, era okuva mu yunivasite y’e Makerere, mu makkati g’emyaka gwa 1980. Oluvannyuma yafuna Diguli ya Master of Science ne Master of Public Health, byombi okuva mu Bloomberg School of Public Health mu Johns Hopkins University e Baltimore, Maryland, Amerika. 

 Emirimu gye 
Ku ntandikwa y'emyaka gya 1980, Serwadda y'omu ku basawo abaasooka mu Uganda okutegeera obulwadde obupya obwaleetera abalwadde okukogga okutuuka ku sayizi ya cachectic etali ya bulijjo. Serwadda, D. et al (1985) Slim disease: A new disease in Uganda and its associations with HTLV-III infection, The Lancet, Vol.326, Issue. 8460, pp. 849-852 Obulwadde buno obupya, mu kusooka obwayitibwa Slim Disease, bw'amanyibwa nga siriimu / mukenenya .  Abadde munoonyereza akulembedde mu by'obulwadde bwa siriimu mu mawanga agali mu Bukiikaddyo bwa Afirika. Afulumiza eby'ava mu  kunoonyereza kwe mu bitabo by’obusawo bingi n’ebitabo ebirala ebifulumizibwa banne. Abadde mu nkuŋŋaana nnyingi ez’eggwanga, ez’ebitundu n’ez’ensi yonna ng’omuweereza n'omukubiriza ku nsonga eno. https://www.ncbi.nlm.nih.gov/books/NBK209745/

Mu myaka gya 1990, yalondebwa okuba Dayirekita w’ekitongole ky’ebyobulamu e Makerere mu kiseera ekyo. Yaweereza mu kifo ekyo okutuusa mu 2007 lwe yakuzibwa n'aweebwa ekifo ky'omukulu w'essomero lya Makerere University School of Public Health oluvannyuma lw'ettendekero lino okukyusibwa ne lifuuka ebbanguliro lya yunivasite y'e Makerere University College of Health Sciences . Oluvannyuma yalekulira obwa Diini w’essomero ly’ebyobulamu, kyokka akyagenda mu maaso n’okusomesa n’okukola okunoonyereza mu kifo kye nga Pulofeesa w’ebyobulamu. Serwadda mukulu mu ttendekero lya Uganda National Academy of Sciences. https://web.archive.org/web/20150302002902/http://ugandanationalacademy.org/fellow_profile.php

 Emirimu gye egy'okunoonyereza 
Ng’omunoonyereza ku by’obusawo abadde y'enyigira mu kunoonyereza kwa ssaayansi okuwerako ng’ebimu ku byo biwandiikiddwa mu lukalala wansi;

 Obulwadde bwa siriimu n'enkolagana y'obulwadde obukwata mu bukyala n'obuwuka obusangibwamu. (eky'awandiikibwa awamu) ky'afulumizibwa mu lupapula lwa Lancet . https://doi.org/10.1016%2FS0140-6736%2897%2901063-5
 Okutangira okusaasaana kw'endwadde z’ekikaba nga mukenenya mu Uganda: okugezesa mu bantu babulijjo (eyawandiikibwa awamu) ky'afulumizibwa mu lupapula lwa Lancet . https://doi.org/10.1016%2FS0140-6736%2898%2906439-3
 Abakugu mu by’obulamu mu kyasa ekipya: okukyusa eby'enjigiriza okunyweza enkola z’ebyobulamu mu nsi ey'esigama ku bannaabwe (bawandiisi wamu) mu Lancet . https://www.thelancet.com/article/S0140-6736(10)61854-5/fulltext
 Omuwendo gw’akawuka n’okusaasaana kw’ebika ebitali bimu eby’akawuka akaleeta mukenenya Type 1. (yawandiikibwa wamu) era nga yafulumizibwa mu kitabo ekiyitibwa New England Journal of Medicine . https://doi.org/10.1056%2FNEJM200003303421303
 Okukomolebwa kw’abasajja olw’okuziyiza okusaasaana kwa akawuka ka siriimu mu basajja mu Rakai, Uganda: okugezesebwa okwakolebwa ku bantu ab'enjawulo. (ky'awandiikibwa abawandiisi babiri) eky'afulumizibwa mu lupapula lwa Lancet. https://www.sciencedirect.com/science/article/pii/S0140673607603134
 Emiwendo gy’okusiiga akawuka ka siriimu buli Coital Act, okusinziira ku ddaala ly'okusigibwa akawuka ka siriimu, mu Rakai, Uganda. (omuwandiisi omulala) eky'afulumizibwa mu Journal of infectious diseases. https://doi.org/10.1086%2F429411
 Obusobozi bw’okusiigibwa akawuka ka siriimu buli kikolwa ky’okwegatta mu bafumbo, abafumbo ng'omu alina akawuka n'abatalina kawuka ka siriimu mu Rakai, Uganda. (omuwandiisi omulala) eyafulumizibwa Lancet. https://www.thelancet.com/journals/lancet/article/PIIS0140-6736(00)04331-2/fulltext

 Ebikwata ku muntu 
Serwadda mufumbo eri mukyala we Deborah Serwadda, taata w’abaana basatu abakulu.

 Laba ne bino 

 Ettendekero lya Makerere University College of Health Sciences
 Makerere University Ebbanguliro ly'obusawo
 Essomero ly'ebyobulamu mu yunivasite y'e Makerere
 Essomero lya Namilyango

 Ebijuliziddwamu 

 Ebijuliziddwamu eby’ebweru 

 Omukutu gwa yintaneeti ogwa Accordia Global Health Foundation